બીજે જ દિવસે દીકરીને અનાથ આશ્રમ મૂકી આવ્યો. નિર્દોષ દીકરીને તો ત્યાં એક નવો પરિવાર મળ્યો. પણ, અહિયાં બાપને ઘર નર્ક લાગવા લાગ્યું. થાકીને ઘરે આવે તો કોઈ પાણી આપવા વાળું ન હતું. જેવુ આવડે એવું ઘર ને સજાવી ઘર જેવુ રાખતી એ દીકરી વગર આ ઘર કચરા પેટી જેવુ લાગતું…ગોળાનું પાણી સૂકાઈ ગયું. તૂટેલાં ફૂટેલાં વાસણો અનાજની જગ્યાએ ધૂળથી ઢંકાઈ ગયા હતા. અવાવરુ ઘરમાં દીકરીના રણકાર વગર સ્મશાન જેવુ લાગતું ને એ શાંતિ એના આ દારૂડિયા બાપને ખાવા દોડતી ને મન અશાંત થઈ જતું .